**2019 m. gegužės 10 d. nutarimas, kuriuo iš dalies keičiamas 2011 m. gruodžio 30 d. nutarimas, kuriuo nustatomos daugiaaukščių pastatų statybos saugos ir šių pastatų apsaugos nuo gaisro ir panikos taisyklės**

Susiję subjektai: viešai prieinamų įstaigų (VPĮ) pastatų naudotojai ir savininkai, užsakovai, projektų vadovai, architektai, saugos komitetų nariai, techniniai valdytojai, įrangos, kuriai naudojami aušalai, gamintojai ir montuotojai.  
Objektas: reikalavimo dėl šaldyti skirtų elektrinių prietaisų, naudojamų daugiaaukščiuose pastatuose (DP), charakteristikų, pakeitimas.  
Įsigaliojimas: kitą dieną po paskelbimo Prancūzijos Respublikos oficialiajame leidinyje.  
Santrauka: taisyklės dėl priešgaisrinės saugos viešai prieinamų įstaigų (VPĮ) pastatuose, ypač straipsnis CH 35 buvo pakeisti siekiant suteikti leidimą naudoti degiuosius aušalus, kurie anksčiau buvo draudžiami. Daugiaaukščiams pastatams taikomų taisyklių dėl gaisrinės saugos GH 37 straipsnio 2 dalyje pateikiama nuoroda į straipsnio CH 35 straipsnio nuostatas. Kol bus atliktas specialus rizikos analizės tyrimas, būtina ir toliau taikyti apribojimą dėl degiųjų aušalų naudojimo daugiaaukščiuose pastatuose (DP) ir siekiant užtikrinti, kad būtų išvengta nepageidaujamo nuostatų taikymo pagal straipsnyje GH 37 pateiktą nuorodą į straipsnį CH 35.  
Nuorodos: šiuo nutarimu iš dalies pakeistą tekstą galima rasti „Légifrance“ svetainėje (http://legifrance.gouv.fr).

Ekologinės ir įtraukios pertvarkos ministras, kanclerė – teisingumo ministrė, ekonomikos ir finansų ministras, darbo ministrė, vidaus reikalų ministras, ir aukštojo mokslo, mokslinių tyrimų ir inovacijų ministrė, teritorinės sanglaudos ir ryšių su vietos ir regionų valdžios institucijomis ministrė ir kultūros ministras,  
atsižvelgdami į 2015 m. rugsėjo 9 d. Europos Parlamento ir Tarybos direktyvą (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka, ypač į pranešimą Nr. 2018/469/F,  
atsižvelgdami į Statybos ir gyvenamojo būsto kodeksą, ypač į jo R. 122-4 straipsnį,  
atsižvelgdami į 2011 m. gruodžio 30 d. nutarimą, kuriuo nustatomos daugiaaukščių pastatų statybos saugos ir šių pastatų apsaugos nuo gaisro ir panikos taisyklės,  
atsižvelgdami į Statybos ir energijos naudojimo efektyvumo aukščiausiosios tarybos nuomonę, pateiktą 2018 m. spalio 16 d.,  
atsižvelgdami į 2018 m. spalio 11 d. Nacionalinės standartų vertinimo tarybos nuomonę,  
nustato:

**1 straipsnis**

Daugiaaukščių pastatų statybos saugos ir šių pastatų apsaugos nuo gaisro ir panikos taisyklių, patvirtintų pirmiau minėtu 2011 m. gruodžio 30 d. nutarimu, 1 antraštinės dalies II skyriaus VII skirsnis iš dalies keičiamas pagal 2 straipsnį.

**2 straipsnis**

GH 37 straipsnyje po žodžių „šaldyti skirti elektriniai prietaisai,“ įterpiami žodžiai

**3 straipsnis**

Šis nutarimas įsigalioją kitą dieną po jo paskelbimo Prancūzijos Respublikos oficialiajame leidinyje.

Parengta 2019 m. gegužės 10 d.

Vidaus reikalų ministras,  
Ministro vardu ir įgaliojimu:  
Tarnybos vadovas, Civilinio saugumo ir krizių valdymo generalinio direktoriaus pavaduotojas, atsakingas už ugniagesių direktoratą,  
M. Marquer

Ekologinės ir įtraukios pertvarkos ministras valstybės ministras,  
Ministro vardu ir įgaliojimu:  
Būsto, miestų planavimo ir kraštovaizdžio direktorius  
F. Adam

Kanclerė – teisingumo ministrė,  
Ministrės vardu ir įgaliojimu:  
Generalinis sekretorius  
V. Malbec

Ekonomikos ir finansų ministras,  
Ministro vardu ir įgaliojimu:  
Pramonės departamento vadovas  
J. Tognola

Darbo ministrė  
Ministrės vardu ir įgaliojimu:  
Darbo generalinis direktorius  
Y. Struillou

Aukštojo mokslo,  
tyrimų ir inovacijų ministrė  
Ministrės vardu ir įgaliojimu:  
Aukštojo mokslo ir profesinės integracijos generalinis direktorius  
B. Plateau

Teritorinės sanglaudos ir ryšių su vietos ir regionų valdžios institucijomis ministrė,  
Ministrės vardu ir įgaliojimu:  
Būsto, miestų planavimo ir kraštovaizdžio direktorius  
F. Adam

Kultūros ministras,  
Ministro vardu ir įgaliojimu:  
Paveldo generalinis direktorius  
P. Barbatas